|  |  |  |
| --- | --- | --- |
|  | | |
| Tapa Perearstikeskus OÜ  tapaperearst@arst.eu |  |  |
| 25.11.2025 nr 12.6-3/25/532-3 |
| Teade riikliku järelevalvemenetluse lõpetamisest |  |  |
| Terviseamet (edaspidi amet) alustas 05.09.2025 Tapa Perearstikeskus OÜ (registrikood 10733212, edaspidi ettevõte) suhtes riikliku järelevalvemenetluse nr 12.6-3/25/532. Riikliku järelevalvemenetluse aluseks olev ohukahtlus tekkis ametil seoses laekunud kaebusega, mille kohaselt ei olnud perearst Katrin Kuusik (edaspidi perearst) telefoni teel kättesaadav.  Riikliku järelevalvemenetluse raames küsis amet 05.09.2025 kirjaga nr 12.6-3/25/532-1 ettevõttelt selgitusi. Ettevõte andis 17.09.2025 saadetud kirjas nr 12.6-3/25/532-2 koos selgitustega teada, et 04.08.2025 kuni 10.08.2025 osutas vastuvõtte asendusarst Aivar Kuusik, kelle vastuvõtuaeg oli minimaalselt 4 tundi päevas. Ettevõte selgitas täiendavalt, et esmane kontakt perearstikeskuses toimub pereõdede kaudu, kes teostavad triaaži ning vajadusel suunavad perearsti juurde. Ägeda terviseprobleemi korral saab patsient perearsti vastuvõtule samal päeval, muude küsimustega 3–5 tööpäeva jooksul. Ettevõtte sõnul võis kättesaadavuse probleemi tekitada telefoniühenduse tehniline tõrge, mis on nüüdseks lahendatud.  **Amet arvestab ettevõtte selgitustega, millest nähtuvalt on ettevõttes patsientidele perearstiabi kättesaadavus tagatud ning lõpetab riikliku järelevalvemenetluse nr 12.6-3/25/532.**  Lugupidamisega  (allkirjastatud digitaalselt)  Jekaterina Lis  vaneminspektor (tervishoid)  Ida regionaalosakond | | |